seungwon929/Th-miracl huggingface dataset:
ปิยพงษ์ หอมขจร

ปิยพงษ์ หอมขจร เกิดเมื่อวันที่ 14 กุมภาพันธ์ พ.ศ. 2538 รู้จักกันในชื่อพงษ์ เป็นนักฟุตบอลชาวไทยจากเทศบาลเมืองบุรีรัมย์, ประเทศไทย ปัจจุบันเขาได้ลงเล่นให้กับอุบล ยูเอ็มที ยูไนเต็ด ใน ไทยลีกดิวิชั่น 1
ประเทศไทยใน พ.ศ. 2549

เหตุการณ์ที่เกิดขึ้นใน พ.ศ. 2549 ในประเทศไทย
ประเทศไทยใน พ.ศ. 2475

เหตุการณ์ที่เกิดขึ้นในปี 2475 ในประเทศไทย
แอลโอแอล ชีวิตคิดบวก

แอลโอแอล ชีวิตคิดบวก เป็นละครโทรทัศน์ไทย นำแสดงโดย นิธิศ วารายานนท์, นลินทิพย์ เพิ่มภัทรสกุล, จิรายุ ละอองมณี, สุวพิชญ์ ไตรพรวรกิจ และนักแสดงชั้นนำอีกมากมาย เริ่มออกอากาศตอนแรกวันที่ 18 กุมภาพันธ์ พ.ศ. 2558 ทางช่อง ทรูโฟร์ยู ผลิตโดย บริษัท เฮ้าส์ออฟมรรค จำกัด โดยผู้จัด สันติสุข พรหมศิริ บทประพันธ์โดย นนทิกร อินทรนัฏ บทโทรทัศน์โดย สุมินตา สุภาผล กำกับการแสดงโดย นนทิกร อินทรนัฏ
ข้าวผัด (ไทย)

ข้าวผัด เป็นอาหารไทยประเภทข้าวผัด เป็นการนำข้าวสวยลงไปผัดคลุกกับซอส น้ำพริก หรือเครื่องปรุงรสต่าง ๆ เพื่อให้ได้รสชาติ เช่น ซอสมะเขือเทศ, ซอสพริก, ซีอิ๊วดำ, ซอสถั่วเหลือง หรือน้ำพริกชนิดต่าง ๆ และมีการใส่เนื้อสัตว์ชนิดต่าง ๆ ลงไป เช่น หมู, ไก่, ปลาหมึก, ปู, กุ้ง หรือมันกุ้ง แหนม เป็นต้น โดยเรียกชื่อข้าวผัดชนิดนั้น ๆ ตามชื่อเนื้อสัตว์ที่ใส่ลงไป เช่น ข้าวผัดหมู, ข้าวผัดกุ้ง, ข้าวผัดปู, ข้าวผัดไก่, ข้าวผัดไข่ รวมถึงผักอย่างอื่นที่ใช้เป็นส่วนผสมด้วย เช่น ข้าวผัดกะเพรา, ข้าวผัดสับปะรด, ข้าวผัดเจ หรือข้าวผัดรถไฟ ที่เป็นข้าวผัดที่ปรุงขึ้นมาเพื่อขายบนรถไฟโดยเฉพาะ มีประวัติความเป็นมาตั้งแต่การเดินทางด้วยรถไฟได้รับความนิยมในยุคเริ่มแรกโดยเฉพาะรถไฟสายใต้

ข้าวผัดมักรับประทานโดยใช้น้ำมะนาวบีบ มีต้นหอมและแตงกวาหั่นชิ้นเป็นเครื่องเคียง
ยัสต์แชมบีแย-ซดรุย

ยัสต์แชมบีแย-ซดรุย () เป็นทางตอนใต้ของประเทศโปแลนด์ ในเขตจังหวัดชล็อนสก์ มีเนื้อที่ 85.44 ตารางกิโลเมตร และมีประชากร 92,105 คน ก่อตั้งขึ้นในคริสต์ศตวรรษที่ 14 เมืองนี้มีชื่อเสียงในเรื่องน้ำพุร้อน
กฟิดซึน

กฟิดซึน (; ) เป็นเมืองทางเหนือของประเทศโปแลนด์ตั้งอยู่บนแม่น้ำลีวา มีเนื้อที่ 21.82 ตารางกิโลเมตร และมีประชากร 37,814 คน โดยเมืองหลักคือเทศมณฑลกฟิดซึน หลังจากสงครามโลกครั้งที่หนึ่ง ดินแดนส่วนใหญ่ของปรัสเซียตะวันตกถูกรวมเข้าเป็นสาธารณรัฐโปแลนด์ที่ 2 ในช่วงสงครามโลกครั้งที่สอง กองทัพแดงของสหภาพโซเวียตได้เข้ายึดครองเมือง
กอชาลิน

กอชาลิน (; ; ) เป็นเมืองทางตะวันตกของประเทศโปแลนด์ ห่างจากทะเลบอลติกประมาณ 15 กิโลเมตร มีเนื้อที่ 84 ตารางกิโลเมตร และในปี ค.ศ. 2006 มีประชากร 107,783 คน
กอวอบแชก

กอวอบแชก (; ; ) เป็นเมืองทางตะวันตกเฉียงเหนือของประเทศโปแลนด์ ตั้งอยู่บนชายฝั่งทะเลบอลติกของเทศมณฑลกอวอบแชก จังหวัดปอมอแชซาคอดแญ ก่อนสงครามโลกครั้งที่สอง เมืองนี้อยู่ในประเทศเยอรมนี ร้อยละ 80 ของเมืองที่ถูกทำลายในสงคราม หลังจากสงคราม เมืองอยู่ภายใต้การปกครองของประเทศโปแลนด์และประชากรชาวเยอรมันได้ถูกขับไล่ออก เมืองนี้เป็นส่วนหนึ่งของจังหวัดกอวอบแชกระหว่างปี ค.ศ. 1950-1998
ลูบลิน

ลูบลิน (; ; ) เป็นเมืองทางตะวันตกเฉียงเหนือของประเทศโปแลนด์ มีเนื้อที่ 147 ตารางกิโลเมตร และมีประชากร 349,103 คน เป็นเมืองที่ใหญ่ที่สุดเป็นอันดับ 9 ของประเทศโปแลนด์ และเป็นหนึ่งในศูนย์กลางที่สำคัญในประวัติศาสตร์โปแลนด์

นอกจากนี้ยังเป็นบ้านเกิดของนักแต่งเพลงแคนรึก วีแยญัฟสกี
มีแยนด์ซือแชตส์ปอดลัสกี

มีแยนด์ซือแชตส์ปอดลัสกี () เป็นเมืองในจังหวัดลูบลิน ประเทศโปแลนด์ ตั้งอยู่ริมแม่น้ำกชนา ไม่ไกลจากพรมแดนประเทศเบลารุส มีเนื้อที่ 20.03 ตารางกิโลเมตร มีประชากร 17,839 คน เมืองก่อตั้งขึ้นในศตวรรษที่ 12 และในปี ค.ศ. 1975-1998 เมืองเป็นส่วนหนึ่งของจังหวัดเบียวาปอดลัสกี
การข่มข้ามคู่

การข่มข้ามคู่ () ในทางพันธุศาสตร์หมายถึงปรากฎการณ์ที่การที่การแสดงออกของยีนยีนหนึ่งต้องขึ้นอยู่กับการมีอยู่ของยีนปรับแต่ง (modifier gene) หนึ่งอันหรือมากกว่า การกลายพันธุ์ที่มีลักษณะข่มข้ามคู่จะส่งผลต่อลักษณะปรากฎเป็นลักษณะที่ผ่านการผสมผสานกันมาจากยีนหลายๆ ยีน แทนที่จะเป็นมาจากยีนใดยีนหนึ่ง เกิดจากการมีปฏิสัมพันธ์ของยีน อาจเป็นระหว่างยีนคนละยีนหรือภายในยีนเดียวกันทำให้เกิดผลที่ไม่เสริมกัน (non-additive)
อินเทอร์เน็ตของสรรพสิ่ง

อินเทอร์เน็ตของสรรพสิ่ง () หรือ ไอโอที (IoT) หมายถึงเครือข่ายของวัตถุ อุปกรณ์ พาหนะ สิ่งปลูกสร้าง และสิ่งของอื่นๆ ที่มีวงจรอิเล็กทรอนิกส์ ซอฟต์แวร์ เซ็นเซอร์ และการเชื่อมต่อกับเครือข่าย ฝังตัวอยู่ และทำให้วัตถุเหล่านั้นสามารถเก็บบันทึกและแลกเปลี่ยนข้อมูลได้ อินเทอร์เน็ตของสรรพสิ่งทำให้วัตถุสามารถรับรู้สภาพแวดล้อมและถูกควบคุมได้จากระยะไกลผ่านโครงสร้างพื้นฐานเครือข่ายที่มีอยู่แล้ว ทำให้เราสามารถผสานโลกกายภาพกับระบบคอมพิวเตอร์ได้แนบแน่นมากขึ้น ผลที่ตามมาคือประสิทธิภาพ ความแม่นยำ และประโยชน์ทางเศรษฐกิจที่เพิ่มมากขึ้น เมื่อ IoT ถูกเสริมด้วยเซ็นเซอร์และแอคชูเอเตอร์ซึ่งสามารถเปลี่ยนลักษณะทางกลได้ตามการกระตุ้น ก็จะกลายเป็นระบบที่ถูกจัดประเภทโดยทั่วไปว่าระบบไซเบอร์-กายภาพ (cyber-physical system) ซึ่งรวมถึงเทคโนโลยีอย่าง กริดไฟฟ้าอัจริยะ (สมาร์ตกริด) บ้านอัจฉริยะ (สมาร์ตโฮม) ระบบขนส่งอัจฉริยะ (อินเทลลิเจนต์ทรานสปอร์ต) และเมืองอัจฉริยะ (สมาร์ตซิตี้) วัตถุแต่ละชิ้นสามารถถูกระบุได้โดยไม่ซ้ำกันผ่านระบบคอมพิวเตอร์ฝังตัว และสามารถทำงานร่วมกันได้บนโครงสร้างพื้นฐานอินเทอร์เน็ตที่มีอยู่แล้วในปัจจุบัน ผู้เชี่ยวชาญประเมินว่าเครือข่ายของสรรพสิ่งจะมีวัตถุเกือบ 50,000 ล้านชิ้นภายในปี 2020 มูลค่าตลาดคาดการณ์ไว้ที่ 80 พันล้านเหรียญ

"สรรพสิ่ง" ในความหมายของ IoT สามารถหมายถึงอุปกรณ์ที่แตกต่างหลากหลาย เช่น อุปกรณ์วัดอัตราหัวใจแบบฝังในร่างกาย แท็กไบโอชิปที่ติดกับปศุสัตว์ ยานยนต์ที่มีเซ็นเซอร์ในตัว อุปกรณ์วิเคราะห์ดีเอ็นเอในสิ่งแวดล้อมหรืออาหาร หรืออุปกรณ์ภาคสนามที่ช่วยในการทำงานของนักผจญเพลิงในภารกิจค้นหาและช่วยเหลือ อุปกรณ์เหล่านี้จะจัดเก็บข้อมูลที่เป็นประโยชน์ด้วยการใช้เทคโนโลยีหลากหลายชนิดและจากส่งต่อข้อมูลระหว่างอุปกรณ์อื่นๆ โดยอัตโนมัติ ตัวอย่างในตลาดขณะนี้ เช่น เทอร์โมสตัตอัจฉริยะ และเครื่องซักผ้า-อบผ้าที่ต่อกับเครือข่ายไวไฟเพื่อให้สามารถดูสถานะจากระยะไกลได้

รายการต่อไปนี้แสดง ต่อประชากร 100 คน ตามที่เผยแพร่โดย OECD ในปี 2015
แพนอเมริกันเกมส์ 1975

กีฬาแพนอเมริกันเกมส์ 1975 () การแข่งขันนี้จัดขึ้นที่เม็กซิโกซิตี ประเทศเม็กซิโก ระหว่างวันที่ 12 - 26 ตุลาคม ค.ศ. 1975
แพนอเมริกันเกมส์ 1979

กีฬาแพนอเมริกันเกมส์ 1979 () การแข่งขันนี้จัดขึ้นที่ซานฮวน ปวยร์โตรีโก ระหว่างวันที่ 1 - 15 กรกฎาคม ค.ศ. 1979ตุ๊กตาสัญลักษณ์ประจำการแข่งขันครั้งนี้มีชื่อว่า "โกกี" เป็นกบวิ่งตัวสีเขียว
แพนอเมริกันเกมส์ 1983

กีฬาแพนอเมริกันเกมส์ 1983 () การแข่งขันนี้จัดขึ้นที่การากัส ประเทศเวเนซุเอลา ระหว่างวันที่ 14 - 29 สิงหาคม ค.ศ. 1983
ตัวมาสคอตคือสิงโตถือป้าย 1983 ชื่อว่า "ซานติอากีโต"
มัลบอร์ก

มัลบอร์ก (; ; ) เป็นเมืองทางเหนือของประเทศโปแลนด์ เทศมณฑลมัลบอร์กเป็นเมืองหลักของจังหวัดปอมอแช มีเนื้อที่ 17.15 ตารางกิโลเมตร และมีประชากร 38,478 คน มัลบอร์กก่อตั้งโดยอัศวินทิวทอนิกในศตวรรษที่ 13 ปราสาทมัลบอร์กเป็นสถานที่ที่มีชื่อเสียงของเมืองนี้และได้รับการขึ้นทะเบียนเป็นมรดกโลกทางธรรมชาติ
แพนอเมริกันเกมส์ 1987

กีฬาแพนอเมริกันเกมส์ 1987 () การแข่งขันนี้จัดขึ้นที่อินเดียแนโพลิส รัฐอินดีแอนา สหรัฐอเมริกา ระหว่างวันที่ 8 - 23 สิงหาคม ค.ศ. 1987
นอวือวิชญิตช์

นอวือวิชญิตช์ (; ) เป็นเมืองในประเทศโปแลนด์ มีเนื้อที่ 5.05 ตารางกิโลเมตร และมีประชากร 2,724 คน
ปุตสก์

ปุตสก์ (; ; ) เป็นเมืองทางชายฝั่งทะเลของประเทศโปแลนด์ ตั้งอยู่บนทะเลบอลติก มีเนื้อที่ 4.9 ตารางกิโลเมตร และมีประชากร 11,329 คน เมืองก่อตั้งขึ้นในคริสต์ศตวรรษที่ 12
ฟิวเจอร์อเมซิ่ง

ฟิวเจอร์อเมซิ่ง () เป็นโครงการที่ยังอยู่ในการพิจารณาแห่งใหม่พร้อมโรงแรมหรูที่กำลังอยู่ในระหว่างยืนโปรเจกต์ โดยเป็นแนวคิดสร้างสรรค์ที่ได้รับแรงบันดาลใจมาจากหนังระดับโลกเรื่องนึ่งที่สามารถดึงดูดผู้คนได้ทั้งใน เอเซีย อาเชียนและ ยุโรป มาจับจ่ายใช้ส่อยพักผ่อนกับครอบครัวได้เป็นอย่างดี เอาใจคนรักหนังฮอลลีวู้ด รองรับกลุ่มเป้าหมายได้เป็นจำนวนมากทุกเชื่อชาติ เป็นการพัฒนาต่อยอดไอเดียที่มีความสามารถและจัดสรรค์ได้อย่างลงตัวภายใต้ที่ชื่อ ฟิวเจอร์อเมซิ่ง หรือ มหัศจรรย์ของฟิวเจอร์
แหล่งเงินทุนที่จะนำมาสร้าง ฟิวเจอร์อเมซิ่ง ต้องได้รับการอนุมัติโดย บริษัท รังสิต พลาซ่า จำกัด รวมไปถึงการดำเนินการค่าใช้จ่ายต่างๆในโปรเจกต์คิดเป็นมูลค่าทั้งหมดประมาณเกือบ 5,000 ล้านบาท เป็นการพัฒนาคอมเพล็กซ์บันเทิงครบวงจร
ฟิวเจอร์อเมซิ่ง เป็นศูนย์การค้าสูง 48 เมตร แบ่งเป็นศูนย์การค้า 3 ชั้น โรงแรม 3 ชั้น ดานฟ้า 1 ชั้น โดยศูนย์การค้าประกอบไปด้วยร้านค้าและผู้เช่าต่างๆ กว่า 1000 ร้านค้า โรงแรมประมาณ 400 ห้อง โดยมีพื้นที่สำคัญดังนี้
ฟิวเจอร์อเมซิ่ง ยังสามารถรองรับอนาคตได้อาทิ พลังงานแสงอาทิตย์ เป็นต้น เนื้องจากโครงสร้างของห้างดึงดูดผู้คนและสามารถจัดสรรค์ได้อย่างลงตัว
ปัจจุบัน โครงการ ฟิวเจอร์อเมซิ่ง ยังอยู่ในระหว่างการพิจารณาจาก ฟิวเจอร์พาร์ค
กรึงกี

กรึงกี () เป็นเมืองทางตะวันออกเฉียงเหนือของประเทศโปแลนด์ ห่างจากเมืองเบียวิสตอคประมาณ 45 กิโลเมตร อยู่ในเขตจังหวัดปอดลาแช มีพรมแดนใกล้กับประเทศเบลารุส มีเนื้อที่ 3.85 ตารางกิโลเมตร และในปี ค.ศ. 2010 มีประชากร 2,573 คน
รายชื่อประเทศเรียงตามการผลิตกระแสไฟฟ้า

รายชื่อประเทศเรียงตามการผลิตกระแสไฟฟ้า
ชตุม

ชตุม () เป็นเมืองทางตอนเหนือของประเทศโปแลนด์ อยู่ในเขตจังหวัดปอมอแช ก่อตั้งขึ้นในศตวรรษที่ 13 มีเนื้อที่ 4.59 ตารางกิโลเมตร ในปี ค.ศ. 2006 ประชากร 9,945 คน การแบ่งแยกโปแลนด์ครั้งที่ 1 เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1772
โอวันเดอร์

โอวันเดอร์ (อังกฤษ: Oh Wonder) เป็นวงดนตรีอัลเทอร์เนทีฟป็อปจากลอนดอน สมาชิกวงประกอบด้วย โจเซฟีน แวนเดอร์ และ แอนโทนี่ เวสท์ พวกเขาประสบความสำเร็จเป็นอย่างสูงจากอัลบั้มเต็มอัลบั้มแรกของพวกเขา เพลงของพวกเขามีลักษณะนุ่มนวล เชื่องช้า และเจือปนไปด้วยกลิ่นอายของดนตรีอาร์แอนด์บี ทั้งคู่เริ่มต้นบันทึกเสียงอัลบั้มแรกในเดือนกันยายน ปี พ.ศ. 2557 และปล่อยซิงเกิลออกมาเดือนละหนึ่งเพลง และออกอัลบั้มเต็มในวันที่ 4 กันยายน พ.ศ. 2557

โอวันเดอร์ได้รับการกล่าวถึงอย่างมากในฐานะวงดนตรีต่างชาติของปี พ.ศ. 2558 จากสื่อสิ่งพิมพ์ และบล็อกต่าง ๆ มากมาย เพลงของพวกเขาที่ออกจำหน่ายในแต่ละเดือน ล้วนแต่ขึ้นไปอยู่ในอันดับหนึ่งในบล็อก ไฮป์ แมชชีน (Hype Machine) อีกทั้งยังเป็นวงดนตรีที่ถูกเขียนในบล็อกมากที่สุดเป็นอันดับสองของปี พ.ศ. 2558 ด้วย เพลงของโอวันเดอร์ ถูกฟังผ่านสตรีมมิ่งเกิน 100 ล้านครั้ง

แอนโทนี่ และโจเซฟีนสร้างอัลบั้มเปิดตัวของพวกเขาด้วยแนวทางที่แตกต่างไปจากเดิม พวกเขาเขียนเพลง บันทึกเสียง และเผยแพร่ออกมาหนึ่งเพลงต่อหนึ่งเดือน โดยเพลงแรกเผยแพร่เมื่อวันที่ 1 กันยายน พ.ศ. 2557 โดยแต่ละเพลงนั้นผลิตและมิกซ์ด้วยฝีมือของพวกเขาเอง ในสตูดิโอที่ลอนดอน เพลงทั้งหมดจึงถูกเผยแพร่ออกมาทั้งหมดในอีกหนึ่งปีให้หลัง พร้อม ๆ กับอัลบั้มเต็มของพวกเขา และเพิ่มเพลงพิเศษเข้าไปอีกสองเพลง อัลบั้มนี้ประสบความสำเร็จอย่างสูง แม้ว่าเพลงจำนวนสิบสามเพลง จากทั้งหมดสิบห้าเพลง จะถูกเผยแพร่อยู่บนอินเทอร์เน็ตก่อนที่อัลบั้มเต็มจะวางขาย
อีมีแยลิน

อีมีแยลิน () เป็นเมืองทางตอนใต้ของประเทศโปแลนด์ ห่างจากเมืองคาโตวีตเซ 18 กิโลเมตร อยู่ในเขตจังหวัดชล็อนสก์ มีเนื้อที่ 28 ตารางกิโลเมตร ในปี ค.ศ. 2008 มีประชากร 8,010 คน ในช่วงสงครามโลกครั้งที่สอง นาซีเยอรมนีได้เข้ายึดครองเมืองช่วงเดือนกันยายน ค.ศ. 1939-1945
อิวชา

อิวชา () เป็นเมืองทางตะวันออกเฉียงใต้ของประเทศโปแลนด์ ห่างจากกรุงวอร์ซอประมาณ 130 กิโลเมตร อยู่ในเขตจังหวัดมาซอฟแช มีเนื้อที่ 5.83 ตารางกิโลเมตร ในปี ค.ศ. 2006 ประชากร 5,165 คน ช่วงสงครามโลกครั้งที่สอง นาซีเยอรมนีได้เข้ายึดครองเมืองช่วงเดือนกันยายน ค.ศ. 1939 - มกราคม ค.ศ. 1945
อีวอวา

อีวอวา () เป็นเมืองทางตะวันตกของประเทศโปแลนด์ ห่างจากเมืองแชลอนากูรา 55 กิโลเมตร อยู่ในเขตจังหวัดลูบุช ก่อตั้งขึ้นในคริสต์ศตวรรษที่ 10 มีเนื้อที่ 9.11 ตารางกิโลเมตร และในปี ค.ศ. 2006 มีประชากร 3,975 คน
ปือชึตแซ

ปือชึตแซ () เป็นเมืองทางตะวันตกเฉียงเหนือของประเทศโปแลนด์ ห่างจากเมืองชเชตชีน 45 กิโลเมตร อยู่ในเขตจังหวัดปอมอแชซาคอดแญ มีเนื้อที่ 39 ตารางกิโลเมตร และในปี ค.ศ. 2007 ประชากร 13,331 คน เมืองนี้มีโรงไฟฟ้าพลังงานความร้อนใต้พิภพ
ควร์ท อัลเดอร์

ควร์ท อัลเดอร์ (; 10 กรกฎาคม ค.ศ. 1902 – 20 มิถุนายน ค.ศ. 1958) เป็นนักเคมีชาวเยอรมัน เกิดที่เมืองเคอนิชส์ฮึทเทอ (ปัจจุบันคือเมืองคอชุฟในประเทศโปแลนด์) เรียนจบด้านเคมีจากมหาวิทยาลัยเบอร์ลินและเรียนต่อที่มหาวิทยาลัยคีล หลังเรียนจบ อัลเดอร์ดำรงตำแหน่งรองศาสตราจารย์และอาจารย์ที่มหาวิทยาลัยคีล ในปี ค.ศ. 1928 อัลเดอร์และอ็อทโท ดีลส์ อาจารย์ของเขาค้นพบปฏิกิริยาดีลส์–อัลเดอร์ ซึ่งเป็นปฏิกิริยาสังเคราะห์สารประกอบอินทรีย์วงแหวน ต่อมาในปี ค.ศ. 1936 อัลเดอร์ย้ายไปทำงานที่บริษัทเคมีภัณฑ์ อีเก ฟาร์เบิน ในเลเวอร์คูเซินและดำรงตำแหน่งศาสตราจารย์ที่มหาวิทยาลัยโคโลญ ในปี ค.ศ. 1950 อัลเดอร์และดีลส์ได้รับรางวัลโนเบลสาขาเคมีจากการค้นพบและพัฒนาการสังเคราะห์ไดอีน อัลเดอร์เสียชีวิตในปี ค.ศ. 1958 ชื่อของเขาได้รับการนำไปตั้งเป็นชื่อแอ่งดวงจันทร์และสารออลดริน
พระยาศรีสุริยวงศ์ (มังไชย)

พระยาศรีสุริยวงศ์ หรือเจ้าหลวงนครไชยวงศา หรือพญามังไชย ทรงเป็นเจ้าผู้ครองนครแพร่ องค์ที่ 18 ได้รับการสถาปนาจากกษัตริย์พม่าในยุคพม่าปกครอง ภายหลังได้เข้าสวามิภักดิ์ต่อพระเจ้ากรุงธนบุรีในปี พ.ศ. 2313 พระเจ้ากรุงธนบุรีโปรดเกล้าฯ แต่งตั้งยศตามแบบสยามเป็น “พระยาศรีสุริยวงศ์”

พญามังไชย หรือ เจ้ามังไชยะ เชื้อสายและบรรพบุรุษนั้นไม่ปรากฏหลักฐานแต่มีการเสนอว่าพญาเชียงเลือ(เชียงเลอ) ผู้ถูกส่งมาปกครองเมืองแพร่เมื่อ พ.ศ. 2106 เป็นต้นตระกูลของเจ้าผู้ครองนครแพร่ ก็ไม่ปรากฏหลักฐานว่าเป็นเชื้อสายเจ้านายในราชวงศ์มังรายแต่อย่างใด เดิมอาจเป็นเพียงขุนนางระดับ “เจ้าเมือง” หรือ “เจ้าพันนา” ที่ปกครองพันนาหนึ่งของเมืองเชียงใหม่เท่านั้น อีกทั้งในยุคพม่าปกครองมีการสับเปลี่ยนเจ้าเมืองหัวเมืองสำคัญต่างๆ อยู่เสมอเพื่อป้องกันการสั่งสมอำนาจ จึงเป็นไปได้น้อยมากที่พม่าจะปล่อยให้เชื้อสายของพญาเชียงเลือสืบทอดอำนาจกันปกครองเมืองแพร่มาจนถึงพญามังไชยกว่า 200 ปี และที่กล่าวว่าพญามังไชยเป็นเชื้อสายพม่า แต่จากเอกสารบันทึกฝ่ายสยามระบุว่าพญามังไชยเป็น “คนลาว”(คนล้านนา, ไทยวน)10 อีกทั้งคัมภีร์ใบลานที่จารขึ้นโดยพญามังไชยก็เป็นอักษรธรรมล้านนา พญามังไชยจึงเป็นขุนนางเชื้อสายไทยวน ที่กษัตริย์พม่าสถาปนาขึ้นเป็นเจ้าผู้ครองนครแพร่มาตั้งแต่ก่อน พ.ศ. 2309 กษัตริย์พม่าโปรดเกล้าฯ แต่งตั้งยศเป็น“พญามังไชย” ภายหลังได้เข้าสวามิภักดิ์ต่อพระเจ้ากรุงธนบุรีใน พ.ศ. 2313 พระเจ้ากรุงธนบุรีโปรดเกล้าฯ แต่งตั้งยศตามแบบสยามเป็น “พระยาศรีสุริยวงศ์”

จนกระทั่ง พ.ศ. 2330 พญามังไชยได้ถูกนำตัวลงไปเฝ้ากษัตริย์สยามรัชกาลที่ 1 แห่งราชวงศ์จักรี จึงถูกกักตัวไว้ให้อยู่ที่กรุงเทพมหานคร เนื่องจากพระบาทสมเด็จพระพุทธยอดฟ้าจุฬาโลก ทรงไม่ไว้วางพระทัยต่อพญามังไชยที่เคยเป็นข้าเก่าผู้สวามิภักดิ์ต่อพระเจ้ากรุงธนบุรีที่พระองค์เพิ่งได้ปราบดาภิเษกขึ้นเป็นกษัตริย์แทน และพญามังไชยเคยยกกองทัพเมืองแพร่เข้าร่วมกับพม่ามาตีกรุงศรีอยุธยาเมื่อ พ.ศ. 2310 อีกทั้งพญามังไชยพร้อมครอบครัวเคยไปอยู่เมืองอังวะกับกษัตริย์พม่าเป็นเวลานาน ภายหลังพระบาทสมเด็จพระพุทธยอดฟ้าจุฬาโลก ทรงแต่งตั้งเป็น “พระเมืองไชย” หรือ “พระยานครไชยวงศา” และทรงเรียกพระนามตนเองว่า “พระเมืองไชย” หรือ “พระยานครไชยวงศา” แทน “พระยาศรีสุริยวงศ์” ที่พระเจ้ากรุงธนบุรีทรงแต่งตั้ง

ภายหลังพญามังไชยได้กลับมาอยู่เมืองนครแพร่ ในตำแหน่งเจ้าผู้ครองนครแพร่จางวาง เนื่องจากพระบาทสมเด็จพระพุทธยอดฟ้าจุฬาโลก ทรงได้รับรองแต่งตั้งให้ “พระยาเทพวงศ์” เป็นเจ้าผู้ครองนครแพร่องค์ถัดมา แล้วไม่ปรากฏนามราชเทวี และราชบุตร แต่ปรากฏนามราชธิดาองค์หนึ่งชื่อ“เจ้านางสุชาดา”ภายหลังได้เสกสมรสกับเจ้าหลวงเทพวงศ์ลิ้นตอง เจ้าผู้ครองนครแพร่ องค์ที่ 19 และสถาปนาเป็น“แม่เจ้าสุชาดาราชเทวี”
ประเทศไทยใน พ.ศ. 2553

เหตุการณ์ที่เกิดขึ้นใน พ.ศ. 2553 (ค.ศ. 2010) ในประเทศไทย
ปีแยชึตแซ

ปีแยชึตแซ () เป็นเมืองทางตะวันตกเฉียงใต้ของประเทศโปแลนด์ ห่างจากเมืองวรอตสวัฟ 56 กิโลเมตร อยู่ในเขตจังหวัดดอลนือชล็อนสก์ ก่อตั้งขึ้นในศตวรรษที่ 13 มีเนื้อที่ 63.61 ตารางกิโลเมตร และในปี ค.ศ. 2008 มีประชากร 9,416 คน
แปวต์ชึตแซ

แปวต์ชึตแซ () เป็นเมืองทางตะวันตกเฉียงเหนือของประเทศโปแลนด์ ห่างจากเมืองคอชต์ชนอ 20 กิโลเมตร อยู่ในเขตจังหวัดปอมอแชซาคอดแญ มีเนื้อที่ 13.07 ตารางกิโลเมตร และในปี ค.ศ. 2006 มีประชากร 2,698 คน
การเกิดสัณฐาน

การเกิดสัณฐาน () หรือการเกิดรูปร่าง เป็นกระบวนการทางชีววิทยาที่ทำให้สิ่งมีชีวิตเกิดเป็นรูปร่างดังที่เป็นอยู่ได้ ถือเป็นพื้นฐานอย่างหนึ่งในพื้นฐานสำคัญที่สุดทั้ง 3 ของชีววิทยาพัฒนาการ (อีก 2 อย่าง คือ การเจริญของเซลล์แบบควบคุม และการแยกประเภทของเซลล์)

กระบวนการนี้ทำให้เซลล์ที่แบ่งแล้วสามารถจัดระเบียบในพื้นที่ทางกายภาพได้ในช่วงการเจริญระยะตัวอ่อนของสิ่งมีชีวิต นอกจากนี้ยังอาจพบได้ในสิ่งมีชีวิตที่เจริญเต็มที่แล้ว ในการเพาะเลี้ยงเซลล์ และในเนื้องอก นอกจากนี้คำนี้ยังอาจหมายถึงการเจริญของสิ่งมีชีวิตเซลล์เดียวที่วงจรชีวิตไม่มีระยะเอมบริโอ หรือกระบวนการวิวัฒนาการของส่วนของร่างกายก็ได้

กระบวนการการเกิดสัณฐานเป็นผลตอบสนองที่อาจเกิดจากฮอร์โมน จากสารเคมีแวดล้อม เช่นจากสิ่งมีชีวิตอื่น จากสารพิษ จากสารรังสีปนเปื้อน หรือจากแรงกดดันทางกล (mechanical stress) ที่เกิดแบบแผนการจัดเรียงตัวทางกายภาพของเซลล์
แปลปลิน

แปลปลิน () เป็นเมืองทางตอนเหนือของประเทศโปแลนด์ อยู่ในเขตจังหวัดปอมอแชซาคอดแญ มีเนื้อที่ 4.45 ตารางกิโลเมตร และมีประชากร 8,486 คน เมืองนี้เป็นเมืองทางเศรษฐกิจที่สำคัญ ได้แก่ การค้า การเกษตร และบริการ
ทางหลวงสหรัฐหมายเลข 57

ทางหลวงสหรัฐหมายเลข 57 () เป็นทางหลวงสหรัฐแนวเหนือ-ใต้ ที่มีเส้นทางเป็นแนวตะวันออก-ตะวันตก ตั้งอยู่ทางตะวันตกเฉียงใต้ของรัฐเทกซัส ปลายทางทิศเหนือ (ตะวันออก) อยู่ห่างจากเมืองแซนแอนโทนีโอไปทางทิศใต้ประมาณ ระหว่างเดไวน์ และเพียร์สซอลล์ ที่ทางแยกกับอินเตอร์สเตต 35 (ทางหลวงสหรัฐหมายเลข 81 เดิม) ส่วนปลายทางทิศใต้ (ตะวันตก) อยู่ในอีเกิลพาส (Eagle Pass) ที่รีโอแกรนด์ (รีโอบราโบ) ซึ่งเชื่อมต่อไปยัง Piedras Negras, Coahuila ด้วยทางหลวงเม็กซิโกหมายเลข 57 (Mexican Federal Highway 57)
สิ่งมีชีวิตตัวแบบ

สิ่งมีชีวิตตัวแบบ หรือ สิ่งมีชีวิตแบบจำลอง
เป็นสปีชีส์สิ่งมีชีวิตที่ไม่ใช่มนุษย์ ที่ใช้อย่างกว้างขวางในการศึกษาเพื่อเข้าใจปรากฏการณ์ทางชีววิทยาต่าง ๆ โดยคาดหวังว่า สิ่งที่ค้นพบในแบบจำลองจะช่วยให้เข้าใจธรรมชาติของสิ่งมีชีวิตอื่น ๆ
สิ่งมีชีวิตแบบจำลองจะเป็นแบบยังมีชีวิตอยู่ และได้ใช้อย่างกว้างขวางในงานวิจัยโรคมนุษย์ที่การทดลองในมนุษย์เป็นไปไม่ได้หรือไม่ถูกจริยธรรม
กลยุทธ์นี่ใช้ได้ก็เพราะสิ่งมีชีวิตทั้งหมดสืบเชื้อสายร่วมกันจากบรรพบุรุษเดียวกัน โดยได้อนุรักษ์วิถีเมแทบอลิซึม วิถีพัฒนาการ และกระบวนการอื่น ๆ ทางพันธุกรรมตลอดวิวัฒนาการ

แม้การศึกษาสิ่งมีชีวิตตัวแบบจะให้ข้อมูลที่ดี แต่ก็ต้องระวังเมื่อประยุกต์ใช้กับสิ่งมีชีวิตอื่น ๆ
ในการวิจัยโรคมนุษย์ สิ่งมีชีวิตตัวแบบจะทำให้เข้าใจกระบวนการของโรคดีขึ้นโดยไม่ต้องเสี่ยงทำอันตรายแก่มนุษย์
สปีชีส์ที่เลือกปกติจะผ่านเกณฑ์ความสมมูลทางอนุกรมวิธาน (taxonomic equivalency) บางอย่างกับมนุษย์ คือสัตว์จะมีปฏิกิริยาทางสรีรภาพต่อโรคหรือต่อการรักษา ในรูปแบบที่คล้าย ๆ กับของมนุษย์
ถึงแม้จะไม่สามารถระบุได้อย่างชัดเจนว่า กระบวนการทางชีววิทยาที่พบในสัตว์ตัวแบบจะเป็นอย่างเดียวกันในมนุษย์
แต่วิธีการรักษาและยาจำนวนมากที่ใช้ในโรคมนุษย์ ก็ได้พัฒนาอาศัยแนวคิดที่ได้จากสัตว์ตัวแบบเป็นบางส่วน

มีแบบจำลองโรค 3 ประเภทหลัก ๆ คือ homologous (กำเนิดเดียวกัน), isomorphic (สมสัณฐาน) และ predictive (พยากรณ์)
สัตว์จำลองแบบกำเนิดเดียวกันจะมีเหตุโรค อาการ และการรักษาเหมือนกับของมนุษย์ที่มีโรค
สัตว์จำลองแบบสมสัณฐานจะมีอาการและการรักษาเหมือนกัน
สัตว์จำลองแบบพยากรณ์จะมีสภาพเพียงแค่บางอย่างที่คล้ายกับมนุษย์ผู้มีโรค แต่ก็มีประโยชน์ในการคาดหมายกลไกต่าง ๆ เกี่ยวกับโรค
เส้นเมริเดียนที่ 129 องศาตะวันออก

เส้นเมริเดียน 129 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 129 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 51 องศาตะวันตก

เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 129 องศาตะวันออกลากผ่านพื้นที่ดังนี้:
ปึซดรือ

ปึซดรือ () เป็นเมืองทางตอนกลางของประเทศโปแลนด์ ตั้งอยู่บนแม่น้ำวาร์ตา อยู่ในเขตจังหวัดวีแยลกอปอลสกา มีเนื้อที่ 12.16 ตารางกิโลเมตร และในปี ค.ศ. 2006 มีประชากร 3,188 คน การแบ่งแยกโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1793
แลมบอร์ก

แลมบอร์ก () เป็นเมืองทางตอนเหนือของประเทศโปแลนด์ ห่างจากเมืองกดัญสก์ 80 กิโลเมตร อยู่ในเขตจังหวัดปอมอแช ก่อตั้งขึ้นในปี ค.ศ. 1285 มีพื่นที่ 17.9 ตารางกิโลเมตร และในปี ค.ศ. 2010 มีประชากร 34,581 คน
แมงมุมแม่ม่ายน้ำตาล

แมงมุมแม่ม่ายน้ำตาล (ชื่อวิทยาศาสตร์: "Latrodectus geometricus") หรือมีอีกชื่อหนึ่งคือ แมงมุมแม่ม่ายเทา เป็นแมงมุมพิษในสกุลแมงมุมแม่ม่าย เป็นสายพันธุ์พี่น้องกับแมงมุมแม่ม่ายดำ นักวิจัยเชื่อว่าแมงมุมสายพันธุ์นี้มีถิ่นกำหนดมาจากทั้งทวีปแอฟริกา แต่ก็ไม่แน่ชัดนัก ทั้งนี้สายพันธุ์ดั้งเดิมพบทั้งในแอฟริกาและอเมริกาใต้ มักจะพบได้ตามอาคารบ้านเรือนในเขตร้อนชื้น ปัจจุบันแมงมุมสายพันธุ์นี้พบได้ในหลายพื้นที่ของประเทศแอฟริกาใต้, สหรัฐอเมริกา, ออสเตรเลีย, อัฟกานิสถาน, จีน, ญี่ปุ่น, แทนซาเนีย, โดมินิกัน, ไซปรัส, คอสตาริกา, เอลซัลวาดอร์ และ บราซิล นอกจากนี้ยังเคยมีการพบในประเทศอื่นอย่าง สหรัฐอาหรับเอมิเรตส์, ไทย และ ปากีสถาน อีกด้วย

แมงมุมแม่ม่ายสีน้ำตาลมีขนาดตัวเล็กและมีสีอ่อนกว่าแมงมุมแม่ม่ายดำ ซึ่งลำตัวอาจมีตั้งแต่สีน้ำตาลอ่อนจนถึงน้ำตาลเข้มเกือบดำ กลางท้องมีเครื่องหมายสีแดงเป็นรูปนาฬิกาทราย ตัวเมียจะวางไข่ครั้งละประมาณ 120–150 ฟอง โดยมีระยะฟักตัวประมาณ 20 วัน มีนิสัยไม่ก้าวร้าว และเช่นเดียวกับแม่ม่ายดำที่มีเฉพาะตัวเมียเท่านั้นที่กัดเข้าผิวหนังมนุษย์ได้ อย่างไรก็ตามการกัดของแมงมุมแม่ม่ายสีน้ำตาลไม่ร้ายแรงเท่าของแม่ม่ายดำ เนื่องการกัดหนึ่งครั้งปล่อยพิษออกมาในปริมาณที่น้อยกว่า และผลของพิษจำกัดอยู่แค่บริเวณที่ถูกกัดเท่านั้นในขณะที่พิษของแม่ม่ายดำจะลามไปทั่วระบบไหลเวียนโลหิต โดยพิษของแม่ม่ายสีน้ำตาลจะทำให้มีอาการเกร็งกระตุกและตะคริว ตลอดจนเจ็บปวดคล้ายถูกผึ้งต่อย
ทางหลวงสหรัฐหมายเลข 63

ทางหลวงสหรัฐหมายเลข 63 () เป็นทางหลวงสหรัฐแนวเหนือ–ใต้ ระยะทาง เส้นทางส่วนใหญ่อยู่ในภาคกลางตอนเหนือของสหรัฐอเมริกา ปลายทางทิศใต้อยู่ที่อินเตอร์สเตต 20 ในเมืองรัสตัน รัฐลุยเซียนา ส่วนปลายทางทิศเหนืออยู่ที่ทางหลวงสหรัฐหมายเลข 2 ในเบอนัวต์ รัฐวิสคอนซิน อยู่ห่างจากเมืองดุลุท รัฐมินนิโซตา ไปทางทิศตะวันออกประมาณ
เส้นเมริเดียนที่ 128 องศาตะวันออก

เส้นเมริเดียน 128 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 128 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 52 องศาตะวันตก

เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 128 องศาตะวันออกลากผ่านพื้นที่ดังนี้:
แขวงฮิงาชิซูมิโยชิ

แขวงฮิงาชิซูมิโยชิ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีสถานที่สำคัญคือ โคมางาวะช็อปปิงอาเขต นากาอิปาร์ค นากาอิสเตเดียม และคินโชสเตเดียม
กูรา

กูรา () เป็นเมืองทางตะวันตกของประเทศโปแลนด์ ห่างจากเมืองวรอตสวัฟ 69 กิโลเมตร อยู่ในเขตจังหวัดดอลนือชล็อนสก์ มีเนื้อที่ 13.65 ตารางกิโลเมตร ในปี ค.ศ. 2006 มีประชากร 12,574 คน เมื่อเดือนมกราคม ค.ศ. 1741 เมืองถูกยึดครองโดยราชอาณาจักรปรัสเซีย
ทางหลวงสหรัฐหมายเลข 64

ทางหลวงสหรัฐหมายเลข 64 () เป็นทางหลวงสหรัฐแนวตะวันออก–ตะวันตก ระยะทาง จากเชสซาพีก ในรัฐเวอร์จิเนีย ถึงทางตะวันตกเฉียงใต้ของโฟร์คอร์นเนอส์ (จุดตัดเขตแดนของรัฐทั้งสี่ ได้แก่ รัฐโคโลราโด รัฐยูทาห์ รัฐแอริโซนา และรัฐนิวเม็กซิโก) ในทางตะวันออกเฉียงเหนือของรัฐแอริโซนา ปลายทางทิศตะวันตกอยู่ที่ทางหลวงสหรัฐหมายเลข 160 ใน ทีกน็อกพอส รัฐแอริโซนา ส่วนปลายทางทิศตะวันออกอยู่ที่ ทางหลวงรัฐนอร์ทแคโรไลนา 12 และทางหลวงสหรัฐหมายเลข 158 ที่ เวลโบนจังก์ชัน รัฐนอร์ทแคโรไลนา
ทางหลวงสหรัฐหมายเลข 65

ทางหลวงสหรัฐหมายเลข 65 () เป็นทางหลวงสหรัฐแนวเหนือ–ใต้ ตั้งอยู่ภาคใต้และภาคกลางตอนเหนือของสหรัฐอเมริกา ปลายทางทิศใต้อยู่ที่ทางหลวงสหรัฐหมายเลข 425 ใน Clayton, Louisiana ส่วนปลายทางทิศเหนืออยู่ที่อินเตอร์สเตต 35 อยู่ทางทิศใต้ของแนวอินเตอร์สเตต 90 ใน Albert Lea, Minnesota ช่วงที่เป็นเส้นทางใหม่กับเส้นทางประวัติศาสตร์ในรัฐมินนิโซตา มีชื่อว่า ทางหลวงเจฟเฟอร์สัน
แขวงฮิงาชิโยโดงาวะ

แขวงฮิงาชิโยโดงาวะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีประชากรประมาณ 181,535 คน (พ.ศ. 2546)
เส้นเมริเดียนที่ 127 องศาตะวันออก

เส้นเมริเดียน 127 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 127 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 53 องศาตะวันตก

เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 127 องศาตะวันออกลากผ่านพื้นที่ดังนี้:
นอร์เทิร์นซาโวเนีย

นอร์เทิร์นซาโวเนีย (; ) เป็นภูมิภาคทางตะวันออกของประเทศฟินแลนด์ เมืองที่ใหญ่ที่สุดของภูมิภาคคือโกเปียว

ภูมิภาคนอร์เทิร์นซาโวเนียประกอบด้วย 19 เขต (ตัวหนาเป็นทั้งเมืองและเทศบาล)
ยวนโคสกี

ยวนโคสกี (; ) เป็นเมืองและเทศบาลของประเทศฟินแลนด์ ตั้งอยู่ในภูมิภาคนอร์เทิร์นซาโวเนีย มีประชากร 4,851 คน (30 มิถุนายน ค.ศ. 2015) ครอบคลุมพื้นที่ 586.29 ตารางกิโลเมตร โดยเป็นพื้นที่น้ำ 120.98 ตารางกิโลเมตร
ธงชาติแกรนโคลอมเบีย

ธงชาติแกรนโคลอมเบีย ออกแบบโดย ฟรันซิสโก เด มิรันดา เป็นธงไตรรงค์ แถบแนวนอนสีเหลือง สีน้ำเงิน และสีแดง สำหรับใช้เป็นธงชาติของสาธารณรัฐเวเนซุเอลาที่ 1. ซึ่งต่อมาประเทศเอกวาดอร์ โคลอมเบีย และ เวเนซุเอลา ต่างได้นำเอามาดัดแปลงเป็นแบบธงชาติของตนเองสืบมาจนถึงปัจจุบัน.

ธงผืนที่ 1 ประกาศใช้อย่างเป็นทางการเมื่อ ค.ศ. 1819. โดยมีแบบอย่างจากธงชาติเวเนซุเอลา ค.ศ. 1811. ประกอบ ตราแผ่นดินที่กลางผืนธง. ธงผืนแรกได้ใช้จนถึงวันที่ 10 มกราคม ค.ศ. 1820.

10 มกราคม ค.ศ. 1820, จังหวัดกุนดีนามาร์กา ได้เข้าร่วมเป็นส่วนหนึ่งของสหภาพ ต่มาได้มีการประกาศใช้ตราแผ่นดินสำหรับเ้ขตการปกครองเวเนซุเอลา. รัฐสภาแห่งสหภาพได้ประกาศใช้ตราแผ่นดินของกุนดีนามาร์กา ประกอบบนธง เมื่อวันที่ 12 กรกฎาคม ค.ศ. 1821. ในความเป็นจริง, ธงของกุนดีนามาร์กาในช่วงเวลานั้น ได้ใช้ธงสามสีของสหภาพ ซึ่งมีสถานะธงชาติของเ้ขตการปกครองเวเนซุเอลาอย่างเป็นทางการ. ใบบางแห่งยังมีการใช้ธงที่มีตราแผ่นดินอยู่กลางผืนธง. ธงผืนที่ 2 ได้ใช้จนถึง ค.ศ. 1821.

ธงผืนที่ 3 ประกาศใช้ในปี ค.ศ. 1821, โดยได้มีการแก้ไขแบบตราแผ่นดิน โดยเพิ่มข้อความจารึกในแถบว่า ""Republica de Colombia"" ภายในมีรูปขวานมัดหวายประกอบธนู รองรับด้วยกรวยแห่งความอุดมสมบูรณ์.

เมื่อวันที่ 11 กรกฎาคม ค.ศ.1822 กวายากิล ได้เข้าร่วมเป็นส่วนหนึ่งของสหภาพ. โดยได้มีการประกาศใช้ตราแผ่นดินแบบใหม่, โดยเพิ่มจำนวนดวนบนธง 9 ดวง และ 12 ดวงตามลำดับ ซึ่งเดิมมี 3 ดวง. ใบบางแห่งยังมีการใช้ธงที่ีไม่ปรากฎรูปดาว. โดยสีน้ำเงินในธงเปลี่ยนระดับลงมาเป็นสีฟ้าหม่น. ธงผืนที่ 4 ได้ใช้จนถึง ค.ศ. 1830.

โคลัมเบีย และ เอกวาดอร์ ยังคงใช้ธงชาติอัตราส่วนของแถบ 2:1:1 โดยในส่วนของธงราชการ และ ธงกองทัพของโคลัมเบียนั้น ประกอบตราแผ่นดินธงที่ใจกลางธง ในส่วนของเอกวาดอร์ โดยสีน้ำเงินในธงเปลี่ยนระดับเพิ่มมาเป็นสีน้ำเงินเข้ม. และ เวเนซุเอลา ยังใช้ธงชาติที่มีอัตราส่วนของแถบ 1:1:1 กลางธงมีรูปกลุ่มดาว 7 ดวงสีขาว ซึ่งการจัดวางกลุ่มดาวนั้นได้มีการแก้ไขแบบในช่วงเวลาที่มีความผันผวนทางการเมือง.